CELEX: 31973R1054
Language: lv
Date: 1973-04-18 00:00:00
Title: Komisijas Regula (EEK) Nr. 1054/73 (1973. gada 18. aprīlis) par sīki izstrādātiem atbalsta noteikumiem attiecībā uz zīdtārpiņiem

Svarīgs juridisks paziņojums

|

31973R1054

Oficiālais Vēstnesis L 105 , 20/04/1973 Lpp. 0004 - 0005 Speciālizdevums somu valodā: Nodaļa 3 Sējums 5 Lpp. 0136  Speciālizdevums grieķu valodā Nodaļa 03 Sējums 9 Lpp. 0139  Speciālizdevums zviedru valodā: Nodaļa 3 Sējums 5 Lpp. 0136  Speciālizdevums spāņu valodā: Nodaļa 03 Sējums 7 Lpp. 0011  Speciālizdevums portugāļu valodā Nodaļa 03 Sējums 7 Lpp. 0011 

		Komisijas Regula (EEK) Nr. 1054/73(1973. gada 18. aprīlis)par sīki izstrādātiem atbalsta noteikumiem attiecībā uz zīdtārpiņiemEIROPAS KOPIENU KOMISIJA,ņemot vērā Eiropas Ekonomikas kopienas dibināšanas līgumu,ņemot vērā Padomes 1972. gada 24. aprīļa Regulu (EEK) Nr. 845/72 [1], kas nosaka īpašus pasākumus, lai veicinātu zīdtārpiņu audzēšanu, un jo īpaši tās 2. panta 5. punktu;tā kā Padomes 1972. gada 2. maija Regula (EEK) Nr. 922/72 [2], kas grozīta ar Regulu (EEK) Nr. 884/73 [3], izklāstīja vispārējos noteikumus atbalsta piešķiršanai attiecībā uz zīdtārpiņiem 1972./73. un 1973./74. audzēšanas gadam; tā kā Komisijas kompetencē ir pieņemt attiecīgus sīki izstrādātus piemērošanas noteikumus 1973./74. audzēšanas gadam;tā kā saskaņā ar Regulas (EEK) Nr. 845/72 2. panta 2. punktu un Regulas (EEK) Nr. 922/72 2. panta 3. punktu atbalstu piešķir vienīgi par kastītēm, kurās ir obligātais oliņu daudzums un no kurām ir iegūta obligātā kokonu produkcija; tā kā būtu jāatļauj dalībvalstīm noteikt obligātais daudzums, ņemot vērā normālus ražošanas apstākļus Kopienā;tā kā Regulas (EEK) Nr. 922/72 3. pantā noteikts, ka dalībvalstīm jāievieš kontrole, kas nodrošina, lai produkts, attiecībā uz kuru tiek pieprasīts atbalsts, atbilstu tās piešķiršanas prasībām; tā kā tādēļ audzētāju iesniegtajos atbalsta pieteikumos jābūt obligātajām ziņām, kas nepieciešams šādai kontrolei;tā kā būtu jānosaka vienoti nosacījumi atbalsta summas izmaksāšanai;tā kā dalībvalstīm atļauts piešķirt atbalst vienīgi tiem audzētājiem, kas oliņu kastītes ieguvuši apstiprinātā organizācijā un saražotos kokonus nodevuši apstiprinātai organizācijai; tā kā būtu jānosaka šādu organizāciju apstiprināšanas nosacījumi, lai pareizi piemērotu atbalsta sistēmu;tā kā šajā konkrētajā gadījumā, lai nodrošinātu iepriekš minētās kontroles sistēmas efektivitāti, atbalsta pieteikumiem būtu jāpievieno šo organizāciju izsniegti apliecinājumi, un tie būtu jākontrolē dalībvalstīm;tā kā šajā regulā paredzētie pasākumi ir saskaņā ar Linu un kaņepju pārvaldības komitejas atzinumu,IR PIEŅĒMUSI ŠO REGULU.1. pantsPar 1973./74. audzēšanas gadu Regulas (EEK) Nr. 845/72 2. pantā minēto atbalstu piešķir saskaņā ar turpmākajos pantos izklāstītajiem nosacījumiem attiecībā uz Kopienā audzētiem zīdtārpiņiem.2. pantsAtbalstu piešķir vienīgi par kastītēm:a) kurās ir vismaz 20000 inkubācijai derīgu zīdtārpiņu oliņu;b) no kurām iegūts noteiktais obligātais skaits atlasītu kokonu, kuri ir ar atbilstošu izskatu, nobrieduši, vienādas krāsas un lieluma, bez plankumiem un rūsas, kā arī derīgi spolēšanai.Produkcijas minimumu, kas minēts b) apakšpunktā, nosaka attiecīgā dalībvalsts, un tas nevar būt mazāks par 20 kg.3. pants1. Atbalstu piešķir zīdtārpiņu audzētājiem pēc pieteikuma, ko tie iesniedz ne vēlāk kā 1973. gada 31. decembrī. Audzētājs var iesniegt tikai vienu pieteikumu.2. Dalībvalsts maksā atbalsta summu audzētājam četrus mēnešus, kas seko mēnesim, kurā iesniegts pieteikums.4. pants1. Šajā pieteikumā ir vismaz:- pieteikuma iesniedzēja uzvārds, adrese un paraksts,- izmantoto oliņu kastīšu skaits un to saņemšanas datums vai datumi,- kokonu daudzums, kas saražots no šīm oliņām, un šo kokonu nodošanas datums vai datumi,- saražoto kokonu uzglabāšanas vieta vai, ja tie ir pārdoti un piegādāti, pirmā pircēja vārds (nosaukums) un adrese.2. Ja ir piemērojami Regulas (EEK) Nr. 922/72 2. panta 2. punkta noteikumi, pieteikumu var pieņemt vienīgi tad, ja tam pievienoti šīs regulas 6. pantā minētie apliecinājumi.5. pants1. Saskaņā ar Regulas (EEK) Nr. 922/72 2. panta 2. punkta noteikumiem var tikt atzītas vienīgi tādas sabiedriskas vai privātas organizācijas, kuru uzskaitē norādīts vismaz:- piegādāto kastīšu skaits, audzētāja uzvārds, kuram tās tikušas nosūtītas, un to nosūtīšanas datums,- saņemto kokonu skaits, audzētāja uzvārds, kurš tos piegādājis, un saņemšanas datums.2. Dalībvalstis kontrolē apstiprinātās organizācijas, jo īpaši, pārbaudot uzskaites datu atbilstību datiem 6. pantā minētajos apliecinājumos.6. pantsApstiprinātās organizācijas audzētājiem izsniedz:- ne vēlāk kā 40 dienas pēc oliņu kastīšu nosūtīšanas — apliecinājumu, kurā uzrādīts vismaz attiecīgā audzētāja uzvārds un adrese, piegādāto kastīšu skaits, nosūtīšanas datums un apliecinājuma izsniegšanas datums;- ne vēlāk kā 40 dienas pēc kokonu saņemšanas — apliecinājumu, kurā uzrādīts vismaz attiecīgā audzētāja uzvārds un adrese, saņemto kokonu skaits, saņemšanas datums un apliecinājuma izsniegšanas datums.7. pantsŠī regula stājas spēkā nākamajā dienā pēc tās publicēšanas Eiropas Kopienu Oficiālajā Vēstnesī.Šī regula uzliek saistības kopumā un ir tieši piemērojama visās dalībvalstīs.Briselē, 1973. gada 18. aprīlīKomisijas vārdā —priekšsēdētājsFrançois-Xavier Ortoli[1] OV L 100, 27.4.1972., 1. lpp.[2] OV L 106, 5.5.1972., 1. lpp.[3] OV L 86, 31.3.1973., 34. lpp.--------------------------------------------------